Osvedčenie 
o absolvovaní akreditovaného vzdelávacieho programu  ďalšieho vzdelávania
(ďalej len „osvedčenie“)
Toto osvedčenie sa vydáva po absolvovaní vzdelávacích programov, ktoré boli akreditované podľa zákona č. 568/2009 Z. z. o celoživotnom vzdelávaní  – od septembra 2010.

Osvedčenie obsahuje: 

•	evidenčné číslo osvedčenia 
•	názov a sídlo vzdelávacej inštitúcie
•	číslo potvrdenia o akreditácii akreditovaného vzdelávacieho programu
•	názov osvedčenia – text OSVEDČENIE o absolvovaní akreditovaného vzdelávacieho programu ďalšieho vzdelávania
•	meno a priezvisko absolventa akreditovaného vzdelávacieho programu
•	deň, mesiac, rok a miesto narodenia absolventa akreditovaného vzdelávacieho programu
•	názov absolvovaného akreditovaného vzdelávacieho programu
•	deň začatia a deň ukončenia akreditovaného vzdelávacieho programu
•	celkový počet hodín absolvovaného vzdelávania
•	názvy odborných tém učebného plánu a ich rozsah
•	text Osvedčenie o absolvovaní akreditovaného vzdelávacieho programu ďalšieho vzdelávania vydané podľa §14 ods. 9 zákona č. 568/2009 Z. z. o celoživotnom vzdelávaní a o zmene a doplnení
•	miesto a dátum vydania osvedčenia
•	odtlačok pečiatky vzdelávacej inštitúcie s priemerom 35 mm obsahujúci názov a sídlo vzdelávacej inštitúcie a identifikačné číslo pridelené vzdelávacej inštitúcii pri prvej akreditácii
•	meno, priezvisko a podpis odborného garanta
•	meno, priezvisko a podpis štatutárneho orgánu vzdelávacej inštitúcie. 

Vzor osvedčenia je uvedený v prílohe č. 1 vyhlášky č. 97 z 15. marca 2010 a je záväzný. 

Vzdelávacia inštitúcia vedie register účastníkov ďalšieho vzdelávania, v ktorom sú  vedené tieto informácie:

•	evidenčné číslo osvedčenia a dátum vydania osvedčenia
•	meno a priezvisko držiteľa osvedčenia
•	dátum a miesto narodenia držiteľa osvedčenia
•	názov a číslo akreditovaného vzdelávacieho programu, ktorého sa účastník ďalšieho vzdelávania zúčastnil
•	obdobie, v ktorom sa zúčastnil akreditovaného vzdelávacieho programu
•	 dátum vykonania záverečnej skúšky.

Tieto informácie je vzdelávacia inštitúcia povinná vkladať v požadovanej štruktúre štvrťročne do informačného systému ďalšieho vzdelávania.